

**Конкурстан тыс рәсімдерді 2012 - 2014 жылдарға бағдарламалық-нысаналы қаржыландыру туралы**

Қазақстан Республикасы Үкіметінің 2012 жылғы 12 наурыздағы № 318 Қаулысы

      «Ғылым туралы» Қазақстан Республикасының 2011 жылғы 18 ақпандағы Заңының 27-бабына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Осы қаулыға қосымшаға сәйкес конкурстан тыс рәсімдерді республикалық бюджеттен 2012 - 2014 жылдарға бағдарламалық-нысаналы қаржыландыру ғылыми-техникалық бағдарламалар бойынша жүзеге асырылады деп белгіленсін.

      2. Қазақстан Республикасы Білім және ғылым министрлігі осы қаулыдан туындайтын шараларды қабылдасын.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                             К. Мәсімов*

Қазақстан Республикасы

Үкіметінің

2012 жылғы 12 наурыздағы

№ 318 қаулысына

қосымша

 **Бағдарламалық-нысаналы қаржыландырылуы конкурстан тыс рәсімдер**
**арқылы республикалық бюджеттен жүзеге асырылатын**
**ғылыми-техникалық бағдарламалар**

      Ескерту. Бағдарламалар жаңа редакцияда - ҚР Үкіметінің 2012.04.06 № 420, өзгеріс енгізілді - ҚР Үкіметінің 2012.12.29 N 1757 Қаулыларымен.

      **1. Қазақстан Республикасы Білім және ғылым министрлігі:**

      1) қатты отынды тұтандырудың плазмалық технологиясының ғылыми-техникалық негізін әзірлеу және оны зертханада және өнеркәсіптік жағдайда сандық және эксперименталдық зерттеу;

      2) Қазақстан Республикасының индустриялық дамуын пайдалы қазбалар қорымен толтырудың ғылыми негіздемесі;

      3) жаңа материалдар синтезі, мұнай, мұнай өнімдерін және құрамында көміртекті газдар бар каталитикалық қайта өңдеу, технологияларын әзірлеу;

      4) көмір, органикалық және полимерлік шикізат негізінде металдардың нанобөлшектерін және кеміртекті нанотүтіктерді қатыстыра отырып, жасалатын нанокомпозитгік материалдарды алу мен қолдану технологияларын әзірдеу;

      5) түсті металлургияның қалдықтарынан және жартылай өнімдерінен металл сурьма мен оның қоспаларын алудың тиімділігі жоғары экологиялық таза жаңа технологиясын әзірлеу;

      6) темір бокситтерін қайта өңдеудің Байер-гидрогранат технологиясын әзірлеу;

      7) отқа төзімділігі жоғары кәбіл өнімдері өндірісін құру;

      8) арнайы мақсаттағы аса берік ситталдар алу, олардың құрылысы мен қасиеттерін зерттеу;

      9) металл және ағаш конструкциялар үшін оттан сақтайтын әлемдік

деңгейдегі отандық төсемдер өндірісін құру;

      10) Ipkon жаңа силикатты бекіткіші: интернационализация және

экспорттық жылжыту;

      11) Қарағанды метаны;

      12) Қазақстанның жерасты сулары;

      13) Қазақстан Республикасында микроэлектроника мен роботты техниканың ақпаратты-технологиялық базасын құру;

      14) CUDA-технологияны пайдалана отырып, имитациялық модельдеудің жоғары өндірістік жүйесін құрудың ғылыми-әдістемелік негіздерін әзірлеу;

      15) арнайы мақсаттағы роботтар мен роботты технологиялық жүйелердің тәжірибелік-конструкторлық әзірлемелері;

      16) GPU-процессорларды қолдану арқылы суперкомпьютерлі гибридті кластер құрудың технологиясын әзірлеу;

      17) Қызылорда облысында мұнай өндіру кезінде бүлінген экожүйені биоремедиациялау;

      18) Арал маңының тұзды топырағының құнарлылығын қалпына

келтірудің биотехнологиялық тәсілдерін қолдану;

      19) ауыл шаруашылығы және қоршаған ортаны қорғау үшін микробтық препараттарды тәжірибелік-өнеркәсіптік өндіру технологиясын әзірлеу және ұйымдастыру;

      20) ірі қара малдың бруцеллезі: эпизоотологиялық жағдайдың мониторингі, диагностика мен алдын алу құралдарын әзірлеу;

      21) Қазақстан Республикасының аумағында мекендейтін киіктердің популяциясында жұқпалы аурулар циркуляциясының эпизоотологиялық мониторингі және алдын алу әдістерін әзірлеу;

      22) ДНК-технологияларын қолдану негізінде Қазақстан тұрғындарының жекелеген топтары үшін генетикалық паспорттар жасау;

      23) Қазақстан Республикасында микробиологиялық ресурстарды құру, сақтау, есепке алу және қолдану;

      24) Қазақстан флорасының мәдени, интродукцияланған және жабайы есетін есімдіктері негізінде дәрілік препараттар, биологиялық белсенді қоспалар мен арнайы тағам өнімдерін және басқа материалдар жасаудың биотехнологиясы;

      25) Ovis және Сарrа жануарлар тегінің ex situ сақтауының ғылыми негіздерін әзірлеу;

      26) адам мен жануар ағзасының соматикалық және висцералдық жүйелерін реттеудің физиологиялық тетіктері;

      27) Қазақстан Республикасының су қауіпсіздігін қамтамасыз етудің географиялық негіздері;

      28) Қазақстан Республикасының таулы және жазық аумақтарының табиғатын пайдаланудың қауіпсіздігін қамтамасыз етудің географиялық негіздері;

      29) Қазақстан Республикасында болжау және шығынды азайту мақсатында табиғи және техногендік сипаттағы күшті және қиратушы жер сілкіністері көріністерінің заңдылықтарын зерттеу;

      30) Қазақстан медицинасының, ауыл шаруашылығының және қоршаған ортасының мұқтаждығы үшін отандық геномдық-протеомдық және жасушалық технологиялар әзірлеу;

      31) жаңа әдістемелік негізде Алматы қаласының аумағын сейсмикалық микроаудандастыру картасын әзірлеу;

      32) «Ғылыми қазына» пәнаралық бағдарламасы;

      33) түркілік геосаяси феномен: Қайнар көзі, сабақтастығы.

      **2. Қазақстан Республикасы Индустрия және жаңа технологиялар министрлігі:**

      1) Қазақстан Республикасында атом энергетикасын дамыту;

      2) Қазақстандық Тоқамақ термоядролық материалтану реакторын құру мен пайдалануды ғылыми-техникалық қолдау;

      3) ДЦ-60 ауыр иондар үдеткіші базасында физика, химия, биология және озық технологиялар саласындағы кешенді ғылыми зерттеулерді дамыту;

      4) тау-кен саласының дамуын ғылыми-техникалық қамтамасыз ету;

      5) инфекцияға қарсы жаңа препараттар жасау.

      **3. Қазақстан Республикасы Денсаулық сақтау министрлігі:**

      денсаулық сақтау саласындағы қолданбалы ғылыми зерттеулер:

      1) үдемелі респираторлы ауруларды диагностикалаудағы және емдеудегі инновациялық технологиялар;

      2) созылмалы жұқпалы емес аурулардан келетін қоғамның алдын алуға болатын шығындары профилактикасының концептуалды тәсілдерін әзірлеу;

      3) ауылдық аумақта тұратын халықтың денсаулығын қорғау және санитариялық-эпидемиологиялық салауаттылығын қамтамасыз ету саласында кешенді бағдарламалар әзірлеу;

      4) халықтың биологиялық қауіпсіздігін қамтамасыз ету негізі ретінде карантиндік және зооноздық инфекциялар мониторингінің тиімділігін арттыру;

      5) Қазақстан Республикасының ауыл тұрғындарына қызмет көрсететін медициналық ұйымдарды дамытудың инновациялық технологияларын әзірлеу;

      6) туберкулездің резистентті нысанын сапалы диагностикалаудың және емдеудің жаңа технологияларын әзірлеу және енгізу;

      7) қатерлі ісіктерді емдеудің ғылыми-негізделген мультимодальдық технологияларын әзірлеу;

      8) халық денсаулығына қолайсыз әсерді болдырмау үшін экологиялық тәуекелді азайтудың ғылыми-негізделген технологияларын әзірлеу;

      9) хирургияда мүшені сақтайтын және мүшені қалпына келтіретін емдеу-диагностикалық технологияларды әзірлеу және жетілдіру негізінде әлеуметтік-маңызды ауруларды, жарақаттарды және олардың салдарының деңгейін төмендету;

      10) пайда болуы әр түрлі және әр жерде орналасқан қатерлі ісіктердің жаңа жүйелі терапиясы: жаңа парадигма құру.

      Ескерту. 3-тармаққа өзгеріс енгізілді - ҚР Үкіметінің 2012.08.22 № 1070 Қаулысымен.

      **4. Қазақстан Республикасы Еңбек және халықты әлеуметтік қорғау министрлігі:**

      еңбекті қорғау саласындағы қолданбалы ғылыми зерттеулер:

      1) техникалық жетілдірілген, экономикалық және әлеуметтік тұрғыдан дәлелденген кәсіби тәуекелдің ең төменгі деңгейін қамтамасыз ету бойынша еңбекті қорғауды басқарудың ғылыми-әдістемелік негіздерін зерттеу және әзірлеу;

      2) тиімді және сапалы еңбек үшін қауіпсіз және дұрыс жағдайларды қамтамасыз етуге бағытталған еңбекті қорғауды басқару бойынша өзара байланысты әлеуметтік-экономикалық және ұйымдастыру-техникалық іс-шаралар кешенін жүйелік бағалау.

      **5. Қазақстан Республикасы Ауыл шаруашылығы министрлігі:**

      агроөнеркәсіп кешені саласындағы қолданбалы ғылыми зерттеулер.

      **6. Қазақстан Республикасы Төтенше жағдайлар министрлігі:**

      төтенше жағдайлар саласындағы ғылыми зерттеулер: Қазақстан Республикасының өрт қауіпсіздігіне зерттеулер жүргізу және ғылыми-техникалық жобалау жүйесін әзірлеу.

      **7. Қазақстан Республикасы Ұлттық ғарыш агенттігі:**

      ғарыш қызметі саласындағы қолданбалы ғылыми зерттеулер.

      **8. Қазақстан Республикасы Құрылыс және тұрғын үй-коммуналдық шаруашылығы істері агенттігі:**

      1) құрылыс саласындағы қолданбалы ғылыми зерттеулер;

      2) тұрғын үй-коммуналдық шаруашылық саласындағы қолданбалы ғылыми зерттеулер.

      **9. Қазақстан Республикасы Мемлекеттік қызмет істері агенттігі:**

      мемлекеттік қызмет саласында ғылыми зерттеулер жүргізу және ғылыми-қолданбалы әдістемелер әзірлеу.

      **10. Қазақстан Республикасы Мәдениет және ақпарат министрлігі:**

      мәдениет саласындағы қолданбалы ғылыми зерттеулер.

      Ескерту. 10-тармақпен толықтырылды - ҚР Үкіметінің 2012.10.08 № 1259 Қаулысымен.

      **11. Қазақстан Республикасы Қоршаған ортаны қорғау министрлігі:**

      Щучье-Бурабай курорттық аймағындағы көлдердің су көлемі (деңгейі) мен сапасын арттыру мәселесін кешенді шешу жөніндегі ғылыми зерттеулер жүргізу.

      Қазақстан Республикасының «жасыл» экономикаға көшуі бойынша ғылыми зерттеулер жүргізу.

      Ескерту. Қосымша 11-тармақпен толықтырылды - ҚР Үкіметінің 2012.12.14 N 1595, өзгеріс енгізілді - ҚР Үкіметінің 2012.12.29 N 1757 Қаулыларымен.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК